Sofie Lippert, som er formand for SFU og drømmer om at "knuse kapitalismen og smadre patriarkatet", har set sig gal på ældre hvide mænd som argumenterer imod hendes forslag på 100 procent arvebeskatning.

Mads Lundby Hansen fra Cepos reagerede på det voldsomme forslag om 100 procents beskatning på formuer over 30 mio. kroner. Og efterfølgende er opstået en debat, hvor også ældre (angiveligt) hvide mænd har tilladt sig at byde ind.

Men det finder Sofie Lippert sig ikke i. Hun skriver således som reaktion på modargumenterne:

Hej Torben. Jeg vælger nu at fjerne dig fra min twitter, fordi du valgte at gøre det personligt. Mit liv er for kort til ældre hvide mænd, der har så ondt i røven over at tiden er kommet til at fjerne nogle af deres privilegier, at de ikke kan finde ud af at tale ordentligt.

Tjah. Hvis man er ældre, hvid og mand, så bliver man bare fjernet. Den slags mennesker behøver man åbenbart ikke møde med argumenter.

Tænk hvis de her socialister virkelig havde magt, ikke bare over deres twitter-konto, men over hele staten som magtapparat. Så kunne man levende forestille sig hvad der ville blive af de mennesker som forsøgte sig med kritik af forslag om 100 procents beskatning.

Så ville de ikke bare blive fjernet fra Twitter eller Facebook. Så ville de blive fjernet, period.

Altså logikken er jo forfærdelig:

Person vil pålægge dig 100 procent arveskat Du argumenterer imod Personen afviser dit argument med henvisning til dine "privilegier" - her alder, hudfarve og køn Personen forhindrer dig i overhovedet at tale imod det, som rammer dig

Du bliver således objekt for en samtale som du forhindres i at deltage i.

Så ud over det at hun simpelthen på totalitær vis fjerner argumenter fra netop dem, hun mener kunne tænkes at blive ramt af hendes forslag, så gør hun sig jo skyldig i alverdens fortrædeligheder.

Både aldersdiskrimination, racisme og sexisme. Den slags plejer folk fra hendes fløj jo ellers at gå meget op i. I hvert fald når det sker med omvendt fortegn.

Jeg tror vi skal prise os lykkelige for at det trods alt stadig er begrænset hvor meget magt den her type af identitetspolitikere har over os andre.

I Venezuela og i Nordkorea kan man se hvordan det går, når de får det.

Måske har vi i Danmark en sådan ny generation af hard core socialister på vej.

Lad os følge med i det.